كلاود كاهين

كلاود كاهين - Claude Cahen - ( باريس ، 1909 - باريس ، 1991 ) ، مستشرق ومؤرخ فرنساوى ماركسى اتخصص فى التاريخ الاجتماعى والدراسات الاسلاميه فى فترة العصور الوسطانيه والمصادر التاريخيه الاسلاميه فى العصور الوسطانيه .

اتولد كلاود كاهين فى اسره يهوديه و بعد ما خلص دراسته فى ايكول نورمال سوبيور École Normale Supérieure دخل المعهد الوطنى للغات والحضارات الشرقيه Institut national des langues et civilisations orientales واخد الدكتوراه سنة 1945. مابين سنة 1945 و 1959 اشتغل بروفيسور فى جامعة ستراسبورج ، وبعدين اتنقل لجامعة السوربون ، و فى سنة 1967 سافر امريكا واشتغل فى جامعة ميتشيجان ، و فى سنة 1973 اخد عضوية اكاديمية الاداب Académie des Inscriptions et Belles-Lettres التابعه للاكاديميه الفرنسيه.

كلاود كاهين كان عضوفى الحزب الماركسى فى فرنسا من 1930 ل1960 وفضل ماركسى بعد كده وما كانش بيعتبر نفسه يهودى ولا كان بيايد دولة اسرائيل.

اتاسر كاهين وقت الحرب العالميه التانيه ، و فى سنة 1945 نشر " مقدمه عن الحمله الصليبيه الاولى " An Introduction to the First Crusade فى الجورنال البريطانى الاكاديمى " Oxford journal Past and Present ".

بيعتبر كاهين من اكبر المؤرخين والمستشرقين اللى اتخصصوفى الدراسات الاسلاميه لفترة العصور الوسطانيه  ، وهواللى اكتشف وجود نسخه كامله لكتاب المقريزى " اتعاظ الحنفا باخبار الائمة الفاطميين الخلفا " فى مكتبة احمد التالت فى استانبول فى تركيا.

 المراجع 

 المقريزى : السلوك لمعرفة دول الملوك ، تحقيق محمد عبد القادر عطا ، دار الكتب العلميه ، بيروت 1997.
 Benet, W.R. : The Reader Encyclopedia, j. W. Arrowsmith, Bristol 1977
 The New Encyclopædia Britannica, Micropædia,H.H. Berton Publisher,1973-1974

تصنيف:مواليد 1909
تصنيف:وفيات 1991
تصنيف:مؤرخين فرنساويين
تصنيف:مستشرقين
تصنيف:مؤرخين
تصنيف:مستشرقين فرنساويين
تصنيف:مؤرخين للحروب الصليبيه